text: [{"text_idx": "#000005", "text": "NEATA Youth er ikki ta\u00f0 sama sum NEATA. Vit eru ein felagsskapur fyri seg, og vit eru s\u00e6tt at siga enn i\u0301 fer\u00f0 vi\u00f0 at gera av, hvat NEATA Youth skal vera. I\u0301 l\u00f8tuni er ta\u00f0 ein felagsskapur av ungum millum 18 og 30 a\u0301r, sum hittast og arbei\u00f0a vi\u00f0 sjo\u0301nleiki. Tu\u0301 m\u00f8tir vi\u00f0 opnum sinni, bru\u0301kar nakrar dagar saman vi\u00f0 hinum og arbei\u00f0ir meginpartin av ti\u0301\u00f0ini. Ta\u00f0 er ein sera sja\u0301ldsamur ma\u0301ti at arbei\u00f0a vi\u00f0 sjo\u0301nleiki og at l\u00e6ra onnur at kenna."}, {"text_idx": "#000006", "text": "Hesa fer\u00f0 vo\u0301ru vit i\u0301 Odense. Mikudag komu allir luttakararnir. Ho\u0301s- og fri\u0301ggjadag var\u00f0 arbeitt. Leygardag framf\u00f8rdu luttakararnir fyri hv\u00f8rjum \u00f8\u00f0rum. Sunnudag fo\u0301ru vit heim.\nUndirvi\u0301sari a\u0301 skei\u00f0num var Jacob Teglgaard (sum heldur vil vera nevndur \u201cmentor\u201d enn \u201cl\u00e6rari\u201d). Vit arbeiddu vi\u00f0 evninum \u2018vinarlag\u2019. Hvat er ein vinur? Hvussu byrjar eitt vinarlag? Hvussu endar ta\u00f0? Hvat er n\u00e6rleiki? Fjarleiki? Hvussu kanst tu\u0301 vera teg sja\u0301lvan, samstundis sum tu\u0301 ert saman vi\u00f0 einum \u00f8\u00f0rum? Hvat er mo\u0301tst\u00f8\u00f0uf\u00f8rleiki?"}, {"text_idx": "#000007", "text": "Jacob l\u00e6rdi okkum eitt ma\u0301l i\u0301 myndatalu, sum var bygt upp av eygnasambandi og felags andadra\u0301tti. Hetta var si\u0301\u00f0an tiki\u00f0 i\u0301 ny\u0301tslu vi\u00f0 at luttakararnir heltu seg i\u0301mo\u0301ti hv\u00f8rjum \u00f8\u00f0rum, lofta\u00f0u hv\u00f8rjum \u00f8\u00f0rum, lyftu hv\u00f8nn annan upp og at enda slo\u0301gu hv\u00f8nn annan. Ta\u0301 i\u00f0 vit h\u00f8vdu l\u00e6rt ma\u0301li\u00f0 og h\u00f8vdu arbeitt saman vi\u00f0 einum f\u00f8stum partnara ella einum ny\u0301ggjum partnara, funnu vit ymsar dialektir. A\u0301liti\u00f0 vit bygdu upp a\u0301 tveir dagar, gj\u00f8rdi meg bilsnan. Eg var trygg, ta\u0301 i\u00f0 onkur lofta\u00f0i m\u00e6r og helt um meg. Eg var heil, ta\u0301 i\u00f0 eg lofta\u00f0i einum \u00f8\u00f0rum, og vit hugdu at hv\u00f8rjum \u00f8\u00f0rum. Eg var\u00f0 s\u00e6rd, ta\u0301 i\u00f0 onkur misti meg, og kendi meg eitthv\u00f8rt i\u0301 sp\u00f8lni ella i\u0301 hjartasorg, ta\u0301 i\u00f0 onkur slo\u0301g meg. Ta\u00f0 var einanstandandi krospligt. Av ti\u0301 at eingin or\u00f0 ella leiklutir vo\u0301ru bru\u0301ktir, fingu kenslurnar pla\u0301ss at toyggja seg. Eg havi hug at flenna, ta\u0301 i\u00f0 eg hugsi um sto\u0301ra a\u0301liti\u00f0, vit h\u00f8vdu til hv\u00f8nn annan aftan a\u0301 tvey d\u00f8gn. Ta\u00f0 er eitt undur, at ongin okkara var r\u00e6ndur. Men eg haldi, at einhv\u00f8r, sum hev\u00f0i tiki\u00f0 lut i\u0301 hesum vi\u00f0 opnum sinni, hev\u00f0i skilt kensluna."}]